Ангел Попов
Мечта

chitanka.info

Устата ти е езерна корала,

потънала в прозрачна глъбина,

без слънцето тя дълго би сияла,

докосната веднъж от светлина.

Очите ти са въглените ранни

от огъня вълшебен на нощта,

разискрени от устните уханни

на твоята и моята мечта.

Косата ти е бляскава коприна,

ухаеща на влюбени цветя,

но все така си тайна несравнима,

защото си самата красота.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.